Anders Jerichow

Anders Jerichow (født 27. juli 1956) er en dansk journalist og kronikredaktør på Politiken.

Baggrund og tidlig karriere 
Anders Jerichow er af finsk-jødisk afstamning på sin mors side. Han er gift med journalist Rie Jerichow med hvem han har to børn.

Uddannet journalist 1981 fra Danmarks Journalisthøjskole, hvorefter han fra 1982 til 1993 arbejdede som journalist og udenrigsredaktør på Weekendavisen. I 1993 skiftede han til Politiken, hvor han arbejdede som udlandsredaktør indtil 1998. I 1998 blev han ansvarshavende chefredaktør og direktør på avisen Aktuelt, indtil avisen lukkede i 2001. I 2002 vendte han efter et få måneders ophold som chefredaktør på dagbladet Information tilbage til Politiken, hvor han har været udenrigspolitisk kommentator siden 2002 og siden da kronikredaktør og lederskribent. Han har desuden været kursusleder på den Den Journalistiske Efteruddannelse siden 1997.

Tillidshverv 
 Medlem af bestyrelsen for Dansk PEN (1994-98) og fra 2003, Formand sammesteds (2004-).
 Medlem af bestyrelsen for Danske Dagblades Forening og Ritzau (1998-01)
Medlem af PL-fondet (1999-);
Det Internationale Pressecenter (1999-); den Danske UNESCO-Nationalkommissions kommunikationsudvalg (2000-); Udenrigsministeriets Råd for Internationalt Udviklingssamarbejde (2002-); Det Udenrigspolitiske Selskab (2003-) og dets forretningsudvalg (2004-); for Arab Reporters for Investigative Journalism, Amman (2006-).
 Ansvarshavende redaktør på det udenrigspolitiske tidsskrift Udenrigs, Det Udenrigspolitiske Selskab fra 2007.

Ivrig debattør 
Optræder blandt andet som kommentator på tv og radio om mellemøstlige forhold m.m.

Argumenterede forud og i forbindelse med Irakkrigen i 2003 for, at det moralsk var rigtigt at støde Saddam Hussein fra magten på grund af hans historisk grove krænkelser af menneskerettighederne.

I forbindelse med krigen i Syrien efter Ruslands indtræden i 2015 argumenterede Jerichow for at Danmark skulle medvirke til at bombe syriske luftbaser og oprette sikre zoner.

Har deltaget i forskellige debatter om religion og gud, hvor han er fortaler for det verdslige samfund, ligesom han plæderer for at staten skal være religionsneutral.

Priser 
Tildelt u-landsjournalisters Nairobi-pris 2002

Bibliografi 
 Drømmen om Palæstina- Kbh 1986
 Arabiske Stemmer – Kbh og Oslo 1991
 Mellemøstens Hvem Hvad Hvor (s.m. Jørgen Bæk Simonsen) – Kbh 1992
 Mellemøsten i 90erne – Kbh. 1993
 Tyrkiet – Kbh. 1995
 Som kongen finder passende – Kbh. 1998
 Saudi Arabia, Outside Global Law and Order – London og New York 1998
 The Saudi File – People, Power, Politics – London 1998
 Arabien – Palads eller parlament – Kbh 2002
 Iran – Reform eller revolution (s.m. Michael Jarlner) – Kbh. 2004
 Grænser for Gud (s.m. Michael Jarlner) – Kbh. 2005

Redaktør af:
 Briging the Cultural Gap (s.m. Niels Barfoed) – Kbh. 1994
 Islam in a Changing World (s.m. Jørgen Bæk Simonsen – London 1997
 The Wrath of the Damned (s.m. Niels Barfoed) – Kbh. 2002
 Profet-affæren (s.m. Mille Rode – Kbh. 2006
 Verden foran os – Kbh. 2006
 Pundik – udvalgte artikler fra 1946 til i dag – Kbh. 2007
 

Har bidraget til bl.a.:
 A Matter of Principle – Humanitarian Arguments for War in Iraq – Californien 2005
 Towards New Global Strategies: Public Goods and Human Rights – Haag 2007

Noter 
 

Journalister fra Danmark
Chefredaktører fra Danmark
Faglitterære forfattere fra Danmark
Journalister ved Weekendavisen
Journalister ved Politiken
Personer i Kraks Blå Bog
Debattører fra Danmark
Foreningsformænd fra Danmark
Dansksprogede forfattere fra Danmark
Jøder fra Danmark